แฟนมีอาการมึนหัวแล้วก็จะเป็นลมครับผมไปอ่านมามันคล้ายอาการตั้งครรภ์แฟนผมจะตั้งครรภ์มั้ยครับ
สวัสดีค่ะ อาการของการตั้งครรภ์ที่สำคัญ คือ ต้องมีอาการขาดประจำเดือนก่อน แล้วจึงตามด้วยอาการแพ้ท้อง เช่น คลื่นไส้ อาเจียน เวียนหัว มึนหัว เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น อาการคัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้นดังนั้นหากยังไม่การขาดประจำเดือน อาการมึนหัวคล้ายจะเป็นลม จึงไม่น่าใช่อาการของการตั้งครรภ์ค่ะ โดยของอาการดังกล่าวสาเหตุมีได้หลายอย่าง เช่นการเปลี่ยนท่าทางเร็วไป เช่นนั่งหรือนอนอยู่แล้วลุกขึ้นทันที เป็นต้น ร่างกายขาดน้ำเช่น มีไข้ ท้องเสีย อาเจียน เสียเลือดประจำเดือนมากกว่าปกติ เป็นต้นมีโลหิตจาง หรือมีความเครียด วิตกกังวล พักผ่อนไม่เพียงพอ เป็นต้นแต่หากประจำเดือนไม่มา อาจเป็นอาการของการตั้งครรภ์ได้ การจะวินิจฉัยต้องอาศัยการตรวจหาการตั้งครรภ์จากปัสสาวะค่ะ